**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1598/2017

**653a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

 Národná rada Slovenskej republiky uznesením č. 763 z 5. septembra 2017 pridelila vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 653)na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre hospodárske záležitosti

Výboru Národnej rady Slovenskej republiky pre pôdohospodárstvo a životné prostredie.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

**Výbor** Národnej rady Slovenskej republiky **pre financie a rozpočet** (uzn. č. 205 zo dňa 3. októbra 2017)

**Ústavnoprávny výbor** Národnej rady Slovenskej republiky (uzn. č. 281 zo dňa 3. októbra 2017)

**Výbor** Národnej rady Slovenskej republiky **pre hospodárske záležitosti** (uzn. č. 170 zo dňa 3. októbra 2017)

**Výbor** Národnej rady Slovenskej republiky p**re pôdohospodárstvo a životné prostredie** (uzn. č. 114 zo dňa 28. septembra 2017)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú **tieto pozmeňujúce a doplňujúce návrhy:**

**K čl. I, 5. bodu**

V čl. I, 5. bode (§ 9 ods. 3) sa za slová „Kontrolné známky“ vkladá slovo „určené“.

Pozmeňujúci návrh zjednocuje pojmy použité v návrhu zákona s pojmami v jeho platnom znení (napr. § 9 ods. 3 a 4).

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 7. bodu**

V čl. I, 7. bode (§ 9 ods. 7) sa slová „znak pre platnosť novej sadzby dane“ nahrádzajú slovami „znak pre platnosť novej sadzby spotrebnej dane“ a slová „znak pre platnosť sadzby dane“ sa nahrádzajú slovami „znak pre platnosť sadzby spotrebnej dane“.

Pozmeňujúci návrh zosúlaďuje pojmy použité v návrhu zákona s pojmami v jeho platnom znení (napr. § 9 ods. 4, § 9b ods. 5).

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 11. bodu**

V čl. I, 11. bode (§ 9 ods. 15) sa za slová „označil“, „označené“ a „označila“ vkladajú slová „kontrolnou známkou“.

Pozmeňujúci návrh harmonizuje pojmy použité v návrhu zákona s pojmami v jeho platnom znení (napr. § 5 ods. 8, § 9 ods. 2 a 5).

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 11. bodu**

V čl. I, 11. bode [§ 9 ods. 16 písm. b)] sa slová „znak pre sadzbu dane na kontrolnej známke“ nahrádzajú slovami „znak pre platnosť sadzby spotrebnej dane uvedený na kontrolnej známke“.

Pozmeňujúci návrh zosúlaďuje pojmy použité v návrhu zákona s pojmami v jeho platnom znení (napr. § 9 ods. 3 a 4, § 9b ods. 5).

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 21. bodu**

 V čl. I 21. bode sa v § 19a ods. 11 vypúšťajú písmená a) a b).

 Doterajšie písmená c) až h) sa označujú ako písmená a) až f).

Pre žiadateľa o vydanie povolenia na obchodovanie s tabakovou surovinou, ktorým môže byť aj fyzická osoba-podnikateľ, je pôvodne navrhovaná podmienka nesplniteľná, nakoľko základné imanie v zmysle Obchodného zákonníka (najmä § 58 a nasl. a § 223 a nasl.) je vytvárané výhradne obchodnými spoločnosťami ako súhrn peňažných i nepeňažných vkladov všetkých spoločníkov. Z dôvodu, aby nedochádzalo k diskriminácii fyzických osôb-podnikateľov a právnických osôb sa navrhuje vypustiť z navrhovaného znenia podmienky ohľadom objemu predaja, resp. splatenia základného imania. Úprava vyplynula zo stanoviska Odboru legislatívy a aproximácie práva Kancelárie Národnej rady Slovenskej republiky.

**Výbor NR SR pre financie a rozpočet**

**Gestorský výbor odporúča schváliť.**

**K čl. I, 33. bodu**

V čl. I, 33. bode (§ 20a ods. 1) sa za slovo „vymáhanie“ vkladá slovo „dane“ a slová „od zábezpeky úplne“ nahrádzajú slovami „od zábezpeky na daň úplne“.

Pozmeňujúci návrh spresňuje navrhované znenie.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 33. bodu**

V čl. I, 37. bode (§ 23 ods. 9 úvodnej vete) sa slová „súčet prijatého množstva“ nahrádzajú slovami „celkové množstvo prijatých“.

 Pozmeňujúci návrh precizuje citované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 38. bodu**

V čl. I, 38. bode (§ 23 ods. 11 poslednej vete) sa slovo „o zníženie zábezpeky“ nahrádza slovami „o zníženie zloženej zábezpeky na daň“, slová „zloženej zábezpeky“ sa nahrádzajú slovami „zloženej zábezpeky na daň“ a slová „maximálne však do výšky“ sa nahrádzajú slovami „najviac však do výšky“.

Pozmeňujúci návrh štylisticky koriguje citované ustanovenie v zmysle platného znenia zákona (napr. § 9b ods. 6).

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 61. bodu**

V čl. I, 61. bode (§ 44w ods. 1 a 2) sa slová „k 31. decembru 2017“ nahrádzajú slovami „do 31. decembra 2017“.

Pozmeňujúci návrh precizuje znenie prechodného ustanovenia.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 61. bodu**

V čl. I 61. bode, sa v § 44x ods. 3 vypúšťa písmeno a).

 Doterajšie písmená b) až g) sa označujú ako písmená a) až f).

V súlade s navrhovanou úpravou v bode 21 je nutné vypustiť podmienku splnenia objemu predaja tabakovej suroviny aj v prechodnom ustanovení, to znamená pre osoby, ktorým colný úrad už vydal povolenie na obchodovanie s tabakovou surovinou podľa znenia zákona účinného do 31. marca 2018. Úprava vyplynula zo stanoviska Odboru legislatívy a aproximácie práva Kancelárie Národnej rady Slovenskej republiky.

**Výbor NR SR pre financie a rozpočet**

**Gestorský výbor odporúča schváliť.**

**K čl. I, 61. bodu**

V čl. I, 61. bode [§ 44x ods. 3 písm. f)] sa slová „nebol právoplatne odsúdený“ nahrádzajú slovami „nebola právoplatne odsúdená“ a slovo „žiadateľa“ sa nahrádza slovami „tejto osoby“.

Pozmeňujúci návrh gramatickej povahy zosúlaďuje znenie citovaného ustanovenia s jeho úvodnou vetu.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 61. bodu**

V čl. I, 61. bode [§ 44x ods. 3 písm. g)] sa slová „na neho“ nahrádzajú slovami „na ňu“.

Pozmeňujúci návrh gramatickej povahy zosúlaďuje znenie citovaného ustanovenia s jeho úvodnou vetu.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

**K čl. I, 61. bodu**

V čl. I, 61. bode, nadpise § 44y sa slovo „ustanovenia“ nahrádza slovom „ustanovenie“.

Pozmeňujúci návrh gramatickej povahy.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárske záležitosti**

**Výboru NR SR pre pôdohospodárstvo a životné prostredie**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 13** hlasovať spoločne s návrhom gestorského výboru **schváliť.**

V.

 Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č.106/2004 Z. z. o spotrebnej dani z tabakových výrobkov v znení neskorších predpisov (tlač 653) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č.106/2004 Z. z. o spotrebnej dani z tabakových výrobkov v znení neskorších predpisov (tlač 653a) bola schválená uznesením gestorského výboruč**. 216 z 9. októbra 2017**.

Týmto uznesením výbor zároveň poveril spoločného spravodajcu **Emila Ďurovčíka,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 9. októbra 2017

**Ladislav Kamenický, v.r.**

**predseda**

 **Výboru NR SR pre financie a rozpočet**